Sfântul Ștefan
Stânjenul regal maghiar își are originile în evul mediu, din vremea regelui Sfântul Ștefan. Una dintre cele mai vechi menționări se păstrează de la anul 1270: "„amplexus ... cum mensura regia, iuxta regni consuetudinem approbata”". La baza acestui stânjen se află un sistem decimal, de zece picioare, foarte rar folosit în Europa. În afară de picior, stânjenul regelui Sfântul Ștefan folosea și palma ca diviziune, 16 palme fiind un stânjen. Alte diviziuni cunoscute ale stânjenului regal maghiar sunt degetul, cotul și pasul.